pythainlp/thaigov-v2-corpus-22032023 huggingface dataset:
วันพุธที่ 20 มกราคม 2564
​กระทรวงเกษตรฯ เดินหน้าขับเคลื่อนงานประกวดข้าว  ปักหมุดส่งเสริมข้าวไทยสู่ตลาดโลก เปิดรับสมัครแล้ววันนี้ ถึง 29 ม.ค. 64
​กระทรวงเกษตรฯ เดินหน้าขับเคลื่อนงานประกวดข้าว  ปักหมุดส่งเสริมข้าวไทยสู่ตลาดโลก เปิดรับสมัครแล้ววันนี้ ถึง 29 ม.ค. 64
กระทรวงเกษตรและสหกรณ์ โดย กรมการข้าว กำหนดจัดงาน "การประกวดข้าวเพื่อรองรับและส่งเสริมการส่งออกของตลาดข้าวโลก ประจำปี 2564" ระหว่างวันที่ 14 – 15 มีนาคม 2564 ณ โรงแรมรามาการ์เด้นส์ กรุงเทพมหานคร เพื่อถ่ายทอดพร้อมประชาสัมพันธ์การพัฒนาพันธุ์ข้าวเพื่อรองรับและส่งเสริมการส่งออกข้าวสู่ตลาดโลก
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยว่า ปัจจุบันสถานการณ์ตลาดข้าวมีการแข่งขันเพิ่มมากขึ้น หลายประเทศมีการพัฒนาศักยภาพในการผลิตข้าว เพื่อบริโภคภายในประเทศ และสามารถส่งออกจนเป็นอันดับต้น ๆ ของโลก ประเทศไทยเป็นหนึ่งในประเทศผู้นำการส่งออกข้าวในตลาดโลก และส่งออกข้าวดีมีคุณภาพติดอันดับโลกมาเป็นระยะเวลานาน เพื่อให้มีการสรรหาข้าวพันธุ์ดีมีคุณภาพสูงอย่างต่อเนื่อง กระทรวงเกษตรฯ จึงได้มอบหมายให้กรมการข้าวจัดการประกวดข้าวเพื่อรองรับและส่งเสริมการส่งออกของตลาดข้าวโลก ครั้งที่ 1 ประจำปี 2564 ระหว่างวันที่ 14 – 15 มีนาคม 2564 ณ โรงแรมรามาการ์เด้นส์ กรุงเทพมหานคร เพื่อถ่ายทอดพร้อมประชาสัมพันธ์การพัฒนาพันธุ์ข้าวเพื่อรองรับและส่งเสริมการส่งออกข้าวสู่ตลาดโลกโดยเปิดโอกาสให้ผู้ที่สนใจส่งข้าวเข้าร่วมประกวดได้ตั้งแต่วันนี้ จนถึงวันที่ 29 มกราคม 2564 ณ อาคารจักรพันธ์ กรมการข้าว กรุงเทพฯ
นายประภัตร กล่าวต่อไปว่า การจัดงานดังกล่าว จะเป็นอีกกลไกหนึ่งในการพัฒนาข้าวไทยให้สอดคล้องกับความต้องการของตลาด โดยมีการเชื่อมโยงหน่วยงานหลายภาคส่วน แลกเปลี่ยนองค์ความรู้และความคิดเห็นระหว่างนักวิชาการ นักวิจัย เกษตรกร และผู้เกี่ยวข้องที่ปฏิบัติงานด้านการปรับปรุงพันธุ์ข้าว ซึ่งจะเป็นประโยชน์ต่อทั้งเกษตรกรและเศรษฐกิจโดยรวมของประเทศ สำหรับตัวอย่างข้าวที่ส่งเข้าประกวดปีนี้กำหนดไว้ 3 ประเภท ได้แก่ 1.ข้าวหอมมะลิไทย 2.ข้าวหอมไทย และ 3.ข้าวขาวพื้นนุ่ม โดยข้าวที่ส่งเข้าประกวดต้องเป็นข้าวพันธุ์แท้ ไม่มีข้าวพันธุ์อื่นปน ไม่ละเมิดสิทธิทางปัญญา และไม่ลักลอบนำเข้าอย่างผิดกฎหมายหรือมีการดัดแปลงทางพันธุกรรม (GMOs) ทั้งนี้ คณะกรรมการตัดสินการประกวดจะพิจารณาจากคุณภาพทางกายภาพ เช่น ความยาวเมล็ด ท้องไข่ คุณภาพการสี พิจารณาคุณภาพทางเคมี เช่น ปริมาณอมิโลส ความหอม และพิจารณาคุณภาพการหุงต้มและรับประทาน เช่น เนื้อสัมผัสและรสชาติ โดยจะมีการพิจารณาตัดสินและมอบรางวัลในวันที่ 15 มีนาคม 2564 ณ โรงแรมรามาการ์เด้นส์ กรุงเทพมหานคร โดยกิจกรรมภายในงาน จะมีการจัดแสดงนิทรรศการเผยแพร่องค์ความรู้ด้านข้าว การออกบูธนำเสนอผลิตภัณฑ์แปรรูปจากข้าว และออื่นๆ อีกมากมาย เป็นต้น
ผู้ที่สนใจสามารถส่งข้าวเข้าประกวดได้มากกว่า 1 ประเภท ตัวอย่างข้าวเปลือกแห้งประเภทละ 15 กิโลกรัม สามารถสมัครได้ด้วยตนเอง หรือสมัครทางไปรษณีย์ได้ที่ กรมการข้าว เลขที่ 2177 ถนนพหลโยธิน แขวงลาดยาว เขตจตุจักร กรุงเทพฯ 10900 หรือ www.ricethailand.go.th หรือโทรศัพท์ 0-2579-3642 ในวันและเวลาราชการ
วันพุธที่ 20 มกราคม 2564
ปลัดวธ.เข้าร่วมการประชุมคณะกรรมการศูนย์คุณธรรม ครั้งที่ ๑๐ (๔/๒๕๖๔)
ปลัดวธ.เข้าร่วมการประชุมคณะกรรมการศูนย์คุณธรรม ครั้งที่ ๑๐ (๔/๒๕๖๔)
วันที่ ๒๐ มกราคม ๒๕๖๔ เวลา ๑๓.๓๐ น. นายวีระ โรจน์พจนรัตน์ อดีตรัฐมนตรีว่าการกระทรวงวัฒนธรรม ในฐานะประธานกรรมการศูนย์คุณธรรม (องค์การมหาชน) เป็นประธานประชุมคณะกรรมการศูนย์คุณธรรม ครั้งที่ ๑๐ (๔/๒๕๖๔) โดยมีนางยุพา ทวีวัฒนะกิจบวร ปลัดกระทรวงวัฒนธรรม รศ.นพ.สุริยเดว ทรีปาตี ผู้อำนวยการศูนย์คุณธรรม (องค์การมหาชน) คณะกรรมการฯ และเจ้าหน้าที่ที่เกี่ยวข้องเข้าร่วม ณ ห้องประชุม ๑ ชั้น ๑๖ ศูนย์คุณธรรม (องค์การมหาชน) กรุงเทพฯ
วันพุธที่ 20 มกราคม 2564
ปรับเกณฑ์ใหม่! ช่วย SME เข้าถึงเงินทุนได้มากขึ้น
...
ข่าวดีสำหรับผู้ประกอบการ SME ครับ
เพราะรัฐบาลได้ขยายเวลาโครงการสินเชื่อ
เพื่อยกระดับเศรษฐกิจชุมชน (Local Economy Loan)
ออกไปอีก 1 ปี เป็นสิ้นสุดวันที่ 18 ธ.ค. 64
พร้อมปรับหลักเกณฑ์ใหม่ให้เข้าถึงเงินทุนได้มากขึ้น
.
เพื่อให้ผู้ประกอบการ SME มีเงินทุนหมุนเวียน
สำหรับนำไปลงทุนหรือปรับปรุงกิจการ
โดยรัฐจะชดเชยส่วนต่างดอกเบี้ยให้ 2% ใน 3 ปีแรก
และมีกำหนดระยะเวลากู้ยืมไม่เกิน 7 ปี
.
หลักเกณฑ์ผู้ร่วมโครงการที่ปรับใหม่
1. เป็นผู้ประกอบการ SME ที่ดำเนินธุรกิจเกี่ยวกับ
ธุรกิจเกษตรแปรรูป การท่องเที่ยว
ธุรกิจที่ตั้งอยู่ในหมู่บ้านอุตสาหกรรมสร้างสรรค์ (CIV)
หรือเป็นผู้ประกอบการใหม่ที่มีนวัตกรรม
ธุรกิจผลิตหรือบริการอื่น ๆ รวมถึงธุรกิจค้าปลีก – ส่ง
.
2. เป็นสินเชื่อใหม่ ทั้งลูกค้าเดิมหรือลูกค้าใหม่
และไม่ใช่ลูกหนี้ที่ Re-finance มาจากสถาบันการเงินอื่น
.
โครงการดี ๆ แบบนี้ นอกจากจะช่วยเหลือผู้ประกอบการ
ในช่วงที่ได้รับผลกระทบจากโรคโควิด-19 แล้ว
ยังช่วยรักษาการจ้างงานและสร้างเงินทุนหมุนเวียน
ในระบบเศรษฐกิจได้มากกว่า 40,000 ล้านบาท
.
สอบถามเพิ่มเติมได้ที่
ธนาคารพัฒนาวิสาหกิจขนาดกลางและขนาดย่อมแห่งประเทศไทย
Call Center 1357
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 20 มกราคม 2564
อำนวยความสะดวกงานยุติธรรม ผ่านช่องทางออนไลน์
...
อีกหนึ่งของขวัญปีใหม่ 2564 จากใจรัฐบาล
เปิดให้บริการประชาชนด้านงานยุติธรรมต่าง ๆ
เช่น ปรึกษากฎหมาย ร้องเรียน/ร้องทุกข์ แจ้งเบาะแส
ให้ข้อมูล คำแนะนำ ขอรับเงินช่วยเหลือกองทุนยุติธรรม
ขอรับเงินช่วยเหลือทางการเงินแก่ผู้เสียหาย และจำเลยในคดีอาญา
ขอรับการคุ้มครองพยานในคดีอาญา
.
ขอไกล่เกลี่ยระงับข้อพิพาท ขอรับการตรวจพิสูจน์ DNA
และแจ้งความคดีพิเศษ เป็นต้น ผ่านช่องทางออนไลน์ต่าง ๆ ดังนี้
.
อัลบั้มภาพ
prev
next
ข่าวที่เกี่ยวข้อง
ปรับเกณฑ์ใหม่! ช่วย SME เข้าถึงเงินทุนได้มากขึ้น
รับซื้อ “ไฟฟ้าโซลาร์รูฟ” ขยับเพิ่ม 2.20 บาท/หน่วย
หนุน ประกาศเขตพื้นที่เมืองเก่า เพิ่ม 3 เมือง
เคาะแผน E-commerce ชาติ ตั้งเป้า 5.35 ล้านล้าน
เตือนอย่าหลงเชื่อ แอปฯ ลงทะเบียน "เราชนะ"
วันพุธที่ 20 มกราคม 2564
สทนช. - กต. แจงมีการติดตามการแลกเปลี่ยนข้อมูลระดับน้ำและด้านอุทกวิทยาตลอดทั้งปีกับจีน ยืนยันรัฐบาลไทยให้ความสำคัญและเน้นย้ำถึงการปกป้องผลกระทบกับประชาชนริมน้ำโขง โดยการบริหารจัดการน้ำโขง 1-2 ปีที่ผ่านมา ก้าวหน้าเป็นรูปธรรม
สทนช. - กต. แจงมีการติดตามการแลกเปลี่ยนข้อมูลระดับน้ำและด้านอุทกวิทยาตลอดทั้งปีกับจีน ยืนยันรัฐบาลไทยให้ความสำคัญและเน้นย้ำถึงการปกป้องผลกระทบกับประชาชนริมน้ำโขง โดยการบริหารจัดการน้ำโขง 1-2 ปีที่ผ่านมา ก้าวหน้าเป็นรูปธรรม
วันนี้ (20 ม.ค.64) นายสมเกียรติ ประจำวงษ์ เลขาธิการสำนักงานทรัพยากรน้ำแห่งชาติ สำนักนายกรัฐมนตรี ชี้แจงกรณีมีการวิจารณ์เกี่ยวกับการแก้ไขปัญหาแม่น้ำโขง ของรัฐบาลไม่มีการรักษาสมดุลย์อำนาจระหว่างประเทศ ทำให้ประเทศไทยเสียเปรียบประเทศจีนและส่งผลต่อระดับน้ำโขงที่เชียงแสนลดลงว่า การบริหารจัดการน้ำโขง ในระยะ 1-2 ปีที่ผ่านมา มีความก้าวหน้าเป็นรูปธรรม ซึ่งเป็นผลจากหน่วยงานที่เกี่ยวข้องของรัฐบาลได้ร่วมผลักดันให้เกิดการแลกเปลี่ยนข้อมูลระดับน้ำและด้านอุทกวิทยาตลอดทั้งปี ล่าสุดกระทรวงทรัพยากรน้ำของประเทศจีน กับ สนทช. ในฐานะฝ่ายเลขาฯ คณะทำงานร่วมว่าด้วยความร่วมมือด้านทรัพยากรน้ำ (JWG) กรอบความร่วมมือแม่โขง-ล้านช้าง สาขาทรัพยากรน้ำ ได้มีการลงนามความร่วมมือในการแลกเปลี่ยนข้อมูลตลอดทั้งปี ตั้งแต่วันที่ 1 พ.ย.63 จากเดิมเริ่มต้นเพียงช่วงฤดูฝนเท่านั้น
ส่วนกรณีเขื่อนจิ่นหงลดการะบายน้ำนั้น สทนช.ได้รับข้อมูลอุทกวิทยาจากสถานียุนจิ่นหง พบว่ามีระดับน้ำที่เปลี่ยนแปลงไปตั้งแต่ 31 ธ.ค.63 จึงได้เร่งติดต่อผ่านผู้ประสานงานของรัฐบาลจีน แต่ด้วยเป็นช่วงวันหยุดยาวสิ้นปี ทำให้เกิดการแจ้งยืนยันข้อมูลอย่างเป็นทางการล่าช้า ซึ่ง สทนช.กำลังปรับปรุงระบบการได้ข้อมูลยืนยันให้รวดเร็วมากขึ้น รวมถึงเร็วๆ นี้ สถานีเชียงกกที่อยู่บริเวณพรมแดนระหว่างลาว-เมียนมาร์-จีน จะเป็นอีกสถานีตรวจวัดระดับน้ำที่สำคัญ และจะทำให้ไทยสามารถวิเคราะห์ข้อมูลระดับน้ำได้รวดเร็วขึ้นเช่นกัน
ทั้งนี้ ยืนยันรัฐบาลไทยให้ความสำคัญและเน้นย้ำถึงการปกป้องผลกระทบกับประชาชนริมน้ำโขง ทั้งนี้ สทนช.มีแผนการดำเนินการสร้างเวทีสร้างการมีส่วนร่วมภาคส่วนที่เกี่ยวข้องในการบริหารแม่น้ำโขงในประเทศเพิ่มเติม เพื่อให้การจัดการน้ำโขงเกิดประสิทธิภาพสูงสุดและเกิดผลกระทบกับประชาชนน้อยที่สุดภายใต้สภาพแวดล้อมที่เปลี่ยนแปลงไปอย่างมากในปัจจุบันด้วยเช่นกัน
นอกจากนี้ กระทรวงการต่างประเทศได้มีการประสานงานกับสทนช.อย่างใกล้ชิดเกี่ยวกับระดับน้ำในแม่น้ำโขงตั้งแต่ต้นปี 2564 โดยล่าสุดตั้งแต่ 11 ม.ค. 64 เป็นต้นมา สทนช. แจ้งว่าระดับน้ำในแม่น้ำโขงในพื้นที่ อ.เชียงแสน จ.เชียงราย กลับเข้าสู่ค่าเฉลี่ยระยะยาวแล้ว (2 เมตร) ทั้งนี้ การซ่อมเขื่อนในจีนย่อมส่งผลกระทบต่อประชาชนในประเทศท้ายน้ำ สทนช. จึงได้แจ้งความกังวลของไทยต่อฝ่ายจีนในทันทีที่ได้รับแจ้งข้อมูลจากจีน ทั้งผ่านกลไกทวิภาคี กรอบความร่วมมือ Mekong - Lancang Cooperation (MLC) และองค์กรความร่วมมือ Mekong River Commission (MRC) และกล่าวย้ำขอให้ฝ่ายจีนแจ้งข้อมูลล่วงหน้าเกี่ยวกับการดำเนินการใดๆ ที่จะสร้างผลกระทบต่อระดับน้ำในแม่น้ำโขงสายประธานให้ประเทศท้ายน้ำทราบ ทั้งนี้ยืนยัน กต.ดำเนินการอย่างต่อเนื่อง จนนำไปสู่ผลลัพธ์ที่เป็นรูปธรรม เช่น ไทยประสบความสำเร็จในการผลักดันให้จีนแจ้งข้อมูลระดับน้ำที่สถานีวัดน้ำจิ่งหงและหมานอัน วันละ 2 ครั้ง ตลอดทั้งปี ทั้งผ่านกลไกทวิภาคี กลไก MRC และ MLC ตั้งแต่วันที่ 1 พ.ย. 63 ซึ่งในช่วงที่ผ่านมาจีนดำเนินการเรื่องนี้อย่างต่อเนื่อง
............................
วันพุธที่ 20 มกราคม 2564
รับซื้อ “ไฟฟ้าโซลาร์รูฟ” ขยับเพิ่ม 2.20 บาท/หน่วย
...
โอกาสดีมาแล้ว สำหรับประชาชนที่สนใจจะติดตั้ง
ระบบผลิตไฟฟ้าพลังงานแสงอาทิตย์
บนหลังคา Solar Rooftop ที่บ้านตนเอง
.
ปีนี้ รัฐบาลยังคงสนับสนุนให้ประชาชน
สามารถผลิตไฟฟ้าไว้ใช้ได้เองในบ้านเรือนอย่างต่อเนื่อง
หากไฟฟ้าเหลือใช้ยังสามารถขายไฟฟ้า
เข้าระบบให้แก่ กฟน. และ กฟภ. ได้อีกต่อ
.
จากเดิม รัฐจะรับซื้อไฟฟ้าจากประชาชนในอัตรา 1.68 บาท/หน่วย
มาปีนี้ คณะกรรมการกำกับกิจการพลังงาน
ได้ปรับราคารับซื้อไฟฟ้าอัตราใหม่ เป็น 2.20 บาท/หน่วย
โดยมีผลตั้งแต่ 1 ม.ค. 2564 เป็นต้นไป ระยะเวลา 10 ปี
.
โดยมีเป้าหมายรับซื้อเบื้องต้น 50 เมกะวัตต์
ซึ่งระเบียบดังกล่าว จะครอบคลุมกลุ่มครัวเรือน
ที่เข้าร่วมโครงการไปแล้ว และผู้เข้าร่วมโครงการใหม่
.
สำหรับประชาชนพื้นที่ กรุงเทพฯ นนทบุรี และสมุทรปราการ
ที่สนใจสามารถสมัครได้ที่ https://spv.mea.or.th
หรือต้องการข้อมูลเพิ่มเติม - ขอรับบริการการติดตั้ง
ระบบผลิตไฟฟ้าจากเซลล์แสงอาทิตย์หลังคา
โทร. 0 2878 5385 ฝ่ายธุรกิจบริการและคุณภาพไฟฟ้า
การไฟฟ้านครหลวง MEA ได้ทุกวันในเวลาทำการ
.
ในส่วนภูมิภาค สอบถามเพิ่มเติมได้ที่ 0 2590 9733 ถึง 43, 53, 63
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
ปรับเกณฑ์ใหม่! ช่วย SME เข้าถึงเงินทุนได้มากขึ้น
หนุน ประกาศเขตพื้นที่เมืองเก่า เพิ่ม 3 เมือง
อำนวยความสะดวกงานยุติธรรม ผ่านช่องทางออนไลน์
เคาะแผน E-commerce ชาติ ตั้งเป้า 5.35 ล้านล้าน
เตือนอย่าหลงเชื่อ แอปฯ ลงทะเบียน "เราชนะ"
วันพุธที่ 20 มกราคม 2564
กระทรวงเกษตรฯ ในฐานะผู้แทนไทย เข้าร่วมการประชุมระดับเจ้าหน้าที่อาวุโส (SOM)
กระทรวงเกษตรฯ ในฐานะผู้แทนไทย เข้าร่วมการประชุมระดับเจ้าหน้าที่อาวุโส (SOM) สำหรับการประชุมระดับรัฐมนตรีเกษตรเบอร์ลิน ครั้งที่ 13 ผ่านการประชุมออนไลน์ โดยเน้นย้ำนโยบาย “3S : Safety, Security & Sustainability” “Big Data ด้านเกษตร” รวมทั้งสนับสนุนการจั
นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เปิดเผยภายหลังเข้าร่วมการประชุมระดับเจ้าหน้าที่อาวุโส (Senior Officials’ Meeting : SOM) สำหรับการประชุมระดับรัฐมนตรีเกษตรเบอร์ลิน ครั้งที่ 13 (13th Berlin Agriculture Ministers’ Conference) ผ่านการประชุมออนไลน์ลักษณะเหมือนจริง (Virtual event) ณ ห้องประชุมกระทรวงเกษตรและสหกรณ์ ว่า การประชุมระดับเจ้าหน้าที่อาวุโสฯ เป็นการหารือรายละเอียดของร่างแถลงการณ์ (Communique) เพื่อให้รัฐมนตรีเกษตรรับรองในการประชุมระดับรัฐมนตรีเกษตรเบอร์ลิน ครั้งที่ 13 ซึ่งจะจัดขึ้นในวันศุกร์ที่ 22 มกราคม นี้ โดยได้หารือถึงแนวทางการดำเนินการเพื่อให้ภาคเกษตรและระบบอาหาร รับมือกับการแพร่ระบาดของโรคโควิด-19 และการเปลี่ยนแปลงสภาพภูมิอากาศ
โดยกระทรวงเกษตรฯ ในฐานะตัวแทนประเทศไทย ได้ให้ความสำคัญและยังคงเน้นย้ำการขับเคลื่อนนโยบาย
3 S คือ Safety, Security และ Sustainability ของภาคเกษตรและระบบอาหารให้มีความยั่งยืน ผ่านการส่งเสริมความปลอดภัยอาหารให้ได้มาตรฐานสากลและถูกหลักโภชนาการ การสร้างความมั่นคงด้านอาหาร สุขภาพ ความปลอดภัยชีวภาพ และให้เกษตรกรมีความเป็นอยู่ที่ดี และการสนับสนุนการทำเกษตรที่ยั่งยืนและเป็นมิตรต่อสิ่งแวดล้อม รวมทั้งตระหนักถึงความสำคัญของการป้องกันโรคระบาดพืชและสัตว์ และการนำเทคโนโลยีและนวัตกรรมมาใช้ทำการเกษตร รวมถึงสนับสนุนการเข้าไปมีส่วนร่วมด้านดินใน Global Soil Partnership (GSP) ภายใต้ FAO และด้านน้ำในเวทีระดับโลก เช่น World Water Forum, Global Water Partnership (GWP) และ UNESCO-IHP เพื่อสนับสนุนการจัดการทรัพยากรดินและน้ำอย่างยั่งยืน
นอกจากนี้ยังให้ความสำคัญในการจัดเก็บข้อมูล Big Data ด้านดิน น้ำ การเปลี่ยนแปลงสภาพภูมิอากาศ โรคและโรคระบาดของพืชและสัตว์ อันจะนำไปสู่การวางแผนการผลิตที่แม่นยำ ตอบสนองความมั่นคงอาหารที่ยั่งยืน โดยในส่วนของประเทศไทย ได้จัดตั้งศูนย์ข้อมูลเกษตรแห่งชาติ (National Agricultural Big Data: NABC) เพื่อรวบรวมข้อมูลด้านการเกษตรของประเทศ และนำข้อมูล Big Data มาใช้ประโยชน์ในการวิเคราะห์สถานการณ์เศรษฐกิจ และภัยพิบัติทางการเกษตร ได้อย่างมีประสิทธิภาพ รวมทั้งมีการจัดทำปฏิทินผลผลิตสินค้าเกษตรรายเดือนระดับจังหวัด เพื่อให้เกิดเพื่อวางแผนการผลิตให้สอดคล้องกับความต้องการของตลาด
ขณะเดียวกัน ได้เน้นย้ำถึงการสนับสนุนการจัดการทรัพยากรดินและน้ำอย่างยั่งยืน ซึ่งจะนำไปสู่ความยั่งยืนของภาคเกษตรและระบบอาหาร โดยประเทศไทยพร้อมมีส่วนร่วมตามพันธกรณีต่าง ๆ และจะทำงานร่วมกับ FAO และหน่วยงานที่เกี่ยวข้อง และพร้อมสนับสนุนการนำนโยบายด้านระบบอาหารโลกไปผลักดันให้เกิดผลปฏิบัติจริง เพื่อให้บรรลุเป้าหมาย SDG 2 (Zero Hunger), SDG 13 (Climate Change) และ SDG 15 (Life on Land) และเป้าหมายของการประชุมสุดยอดระดับผู้นำด้านระบบอาหารโลก (2021 UN Food Systems Summit) ซึ่งประเทศไทยได้แต่งตั้งผู้ดำเนินการเตรียมการจัดประชุมระดับผู้นำด้านระบบอาหารโลก (National Dialogues Convenor) เพื่อรวบรวมข้อมูลจากทุกภาคส่วนที่เกี่ยวข้องกับระบบอาหาร และนำไปจัดทำนโยบายและกิจกรรมเพื่อรายงานต่อที่ประชุมระดับผู้นำฯ ในช่วงปลายปีนี้ด้วย.
วันพุธที่ 20 มกราคม 2564
รมว.วธ.บันทึกเทปรายการ “เล่าเรื่องไทยๆ กับ สายสวรรค์ ขยันยิ่ง”
รมว.วธ.บันทึกเทปรายการ “เล่าเรื่องไทยๆ กับ สายสวรรค์ ขยันยิ่ง”
วันที่ ๒๐ มกราคม ๒๕๖๔ เวลา ๑๑.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปรายการ“เล่าเรื่องไทยๆ กับ สายสวรรค์ ขยันยิ่ง” โดยมีนางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม และเจ้าหน้าที่ที่เกี่ยวข้อง ร่วมชมการบันทึกเทป ณ บริเวณห้องโถง ชั้น ๑ กระทรวงวัฒนธรรม
วันพุธที่ 20 มกราคม 2564
เมื่อประชาชนเดือดร้อน...ทหารพร้อมจะอยู่เคียงข้างประชาชนเสมอ
#สู้ไปด้วยกัน
#สำนักงานปลัดกระทรวงกลาโหม
#ทหารของพระราชา
วันพุธที่ 20 มกราคม 2564
‘ปลัดแรงงาน’ ร่วมเปิดโครงการ ‘Ship to Shore Rights South East Asia Programme’
ปลัดกระทรวงแรงงาน ร่วมพิธีเปิดตัวโครงการสิทธิจากเรือสู่ฝั่งภูมิภาคเอเชียตะวันออกเฉียงใต้ (Ship to Shore Rights South East Asia Programme) ผ่านระบบประชุมทางไกลออนไลน์ พร้อมแบ่งปันประสบการณ์และแนวปฏิบัติที่ดีให้กับประเทศอื่นๆ ในภูมิภาค
วันนี้(20ม.ค. 64)เวลา09.30น.นายสุทธิสุโกศลปลัดกระทรวงแรงงานพร้อมด้วยนางสาวภัทรพรสมันตรัฐผู้ช่วยปลัดกระทรวงแรงงานร่วมเป็นเกียรติในพิธีเปิดตัวโครงการสิทธิจากเรือสู่ฝั่งภูมิภาคเอเชียตะวันออกเฉียงใต้(Ship to Shore Rights South East Asia Programme)ผ่านระบบประชุมทางไกลออนไลน์โปรแกรมZoomณห้องประชุมแสงสิงแก้วชั้น5อาคารกระทรวงแรงงาน
โครงการสิทธิจากเรือสู่ฝั่งภูมิภาคเอเชียตะวันออกเฉียงใต้มีระยะเวลาดำเนินโครงการทั้งสิ้น5ปี(พ.ศ. 2563 - 2567)โดยได้รับเงินสนับสนุนจากสหภาพยุโรปและมีองค์การแรงงานระหว่างประเทศ(ILO)องค์การระหว่างประเทศเพื่อการโยกย้ายถิ่นฐาน(IOM)โครงการพัฒนาแห่งสหประชาชาติ(UNDP)เป็นผู้ดำเนินโครงการใน7ประเทศได้แก่กัมพูชาอินโดนีเซียลาวเมียนมาฟิลิปปินส์ไทยและเวียดนามเพื่อส่งเสริมการโยกย้ายถิ่นฐานในภาคประมงและอุตสาหกรรมต่อเนื่องที่ปลอดภัยและปกติในภูมิภาคเอเชียตะวันออกเฉียงใต้ซึ่งก่อนหน้านี้ILOได้ดำเนินโครงการต่อต้านรูปแบบการทำงานที่ไม่เป็นที่ยอมรับในอุตสาหกรรมประมงและอาหารทะเลหรือโครงการสิทธิจากเรือสู่ฝั่ง(Ship to Shore Rights Project)ในประเทศไทยเป็นประเทศแรกเมื่อปี2559และจบโครงการอย่างเป็นทางการเมื่อเดือนมีนาคม2563โดยมีปลัดกระทรวงแรงงานและเอกอัครราชทูตหัวหน้าคณะผู้แทนสหภาพยุโรปประจำประเทศไทยเป็นประธานร่วมในคณะกรรมการระดับชาติเพื่อขับเคลื่อนโครงการดังกล่าว
ในช่วงพิธีเปิดMs Chihoko Asada-Miyakawaผู้ช่วยผู้อำนวยการใหญ่และผู้อำนวยการสำนักงานแรงงานระหว่างประเทศประจำภูมิภาคเอเชียและแปซิฟิกกล่าวชื่นชมการทำงานของรัฐบาลไทยในการให้ความช่วยเหลือแรงงานต่างด้าวในช่วงสถานการณ์การแพร่ระบาดของโควิด– 19ได้เป็นอย่างดีและการดำเนินการโครงการสิทธิจากเรือสู่ฝั่งที่ผ่านมาแสดงถึงความสำเร็จของประเทศไทยมีพัฒนาการด้านกฎหมายและยังเป็นประเทศแรกในภูมิภาคเอเชียและแปซิฟิกที่ให้สัตยาบันพิธีสารส่วนเสริมอนุสัญญาILOฉบับที่29ว่าด้วยแรงงานบังคับค.ศ.1930และอนุสัญญาILOฉบับที่188ว่าด้วยการทำงานในภาคการประมงค.ศ. 2007รวมทั้งยกย่องว่าประเทศไทยเป็นแบบอย่างที่ดีสำหรับประเทศอื่นๆ
นอกจากนี้ปลัดกระทรวงแรงงานได้กล่าวสารผ่านวีดิทัศน์ว่ารัฐบาลไทยโดยกระทรวงแรงงานมีความพร้อมที่จะแบ่งปันประสบการณ์และแนวปฏิบัติที่ดีให้กับประเทศอื่นๆในภูมิภาคและยินดีที่จะร่วมมือกับทุกภาคส่วนในการบรรลุวัตถุประสงค์ของโครงการสิทธิจากเรือสู่ฝั่งภูมิภาคเอเชียตะวันออกเฉียงใต้ต่อไป
+++++++++++++++++++
กองเผยแพร่และประชาสัมพันธ์
20 มกราคม2564
วันพุธที่ 20 มกราคม 2564
รมว.ดีอีเอส มอบหมายผู้ช่วยรัฐมนตรีฯ ยื่นแจ้งความนายธนาธร จึงรุ่งเรืองกิจ ประธานคณะก้าวหน้า คดี ม.112
รมว.ดีอีเอส มอบหมายผู้ช่วยรัฐมนตรีฯ ยื่นแจ้งความนายธนาธร จึงรุ่งเรืองกิจ ประธานคณะก้าวหน้า คดี ม.112
เมื่อวันที่ 20 มกราคม 2564 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม มอบหมายนายเนวินธุ์ ช่อชัยทิพฐ์ ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคม ร่วมกับ นายทศพล เพ็งส้ม ผู้ช่วยรัฐมนตรีประจำสำนักนายกรัฐมนตรี และ นายสุภรณ์ อัตถาวงศ์ ผู้ช่วยรัฐมนตรีประจำนายกรัฐมนตรี ยื่นแจ้งความที่ กองบังคับการปราบปรามการกระทำความผิดเกี่ยวกับอาชญากรรมทางเทคโนโลยี (บก.ปอท.) เพื่อร้องทุกข์กล่าวโทษเอาผิด นายธนาธร จึงรุ่งเรืองกิจ ประธานคณะก้าวหน้า ฐานความผิดต่อองค์พระมหากษัตริย์ไทยอยู่ในประมวลกฎหมายอาญา มาตรา 112 บัญญัติไว้ว่า “ผู้ใดหมิ่นประมาท ดูหมิ่น หรือแสดงความอาฆาตมาดร้ายพระมหากษัตริย์ พระราชินี รัชทายาท หรือผู้สำเร็จราชการแทนพระองค์ ต้องระวางโทษจำคุกตั้งแต่ 3 ปีถึง 15 ปี” และด้วยการกระทําความผิดเกี่ยวกับคอมพิวเตอร์ ปี 2560 ที่ระบุว่า ผู้ใดกระทําความผิดที่ระบุไว้ดังต่อไปนี้ ต้องระวางโทษจําคุกไม่เกิน 5 ปี หรือปรับไม่เกิน 100,000 บาท หรือทั้งจําทั้งปรับ ณ ชั้น 4 ศูนย์ราชการ อาคาร B แจ้งวัฒนะ
****************
วันพุธที่ 20 มกราคม 2564
โฆษกรัฐบาลเผยรัฐบาลพร้อมชี้แจงทุกข้อสงสัยฝ่ายค้านในการประชุมสภาฯ
โฆษกรัฐบาลเผยรัฐบาลพร้อมชี้แจงทุกข้อสงสัยฝ่ายค้านในการประชุมสภาฯ
วันนี้ (20 ม.ค. 64) เวลา 14.00 น. ณ ทำเนียบรัฐบาล นายอนุชา บูรพชัยศรี โฆษกประจำสำนักนายกรัฐมนตรีกล่าวถึงความคืบหน้าการทำงานของรัฐบาลในการปฏิรูป เพื่อให้การบริหารราชการ เป็นไปด้วยความสะดวกรวดเร็ว สร้างความมั่นใจแก่พี่น้องประชาชน โดยวานนี้ คณะรัฐมนตรีมีมติเห็นชอบร่าง พ.ร.บ. ตำรวจแห่งชาติฉบับปรับปรุงแก้ไข รวมถึงการดำเนินการเรื่อง พ.ร.บ. ว่าด้วยการออกเสียงประชามติ พ.ศ. .... ที่อยู่ระหว่างการพิจารณาหารือของรัฐสภาเพื่อให้การแก้ไขรัฐธรรมนูญเป็นไปด้วยความรวดเร็ว
โฆษกรัฐบาลเผยว่า การเปิดประชุมรัฐสภาเพื่ออภิปรายไม่ไว้วางรัฐบาลที่กำหนดไว้ระหว่างวันที่ 16 – 19 ก.พ. 64 และลงมติวันที่ 20 ก.พ. 64 จะเป็นโอกาสให้รัฐบาลได้ชี้แจงถึงการทำงานของแต่ละกระทรวง รวมทั้งการทำงานของนายกรัฐมนตรีและรัฐมนตรี ซึ่งรัฐบาลพร้อมตอบทุกคำถาม และข้อสงสัยของฝ่ายค้าน เพื่อให้ประชาชนได้มั่นใจว่าการบริหารราชการแผ่นดินเป็นไปด้วยความโปร่งใส มีความตั้งใจจริง โฆษกรัฐบาลยังย้ำว่า “เป็นหน้าที่สำคัญของรัฐบาลที่จะต้องชี้แจงข้อมูลแก่พี่น้องประชาชนโดยตรง ให้มีความรวดเร็ว ถูกต้อง ชัดเจน”
......................
กลุ่มประชาสัมพันธ์และเผยแพร่ สำนักโฆษก
วันพุธที่ 20 มกราคม 2564
การประชุมคณะกรรมการติดตามและกำกับดูแลการพัฒนาระบบราชการ 4.0 ของสำนักงานปลัดกระทรวงอุตสาหกรรม
การประชุมคณะกรรมการติดตามและกำกับดูแลการพัฒนาระบบราชการ 4.0 ของสำนักงานปลัดกระทรวงอุตสาหกรรม
วันนี้ (20 มกราคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการติดตามและกำกับดูแลการพัฒนาระบบราชการ 4.0 (PMQA 4.0) หมวด 1-6 ของสำนักงานปลัดกระทรวงอุตสาหกรรม พร้อมวางกรอบการดำเนินงาน PMQA ในปีงบประมาณ พ.ศ. 2564 และแนวทางการสมัครและหลักเกณฑ์การพิจารณารางวัลเลิศรัฐ ประจำปี 2564
นอกจากนี้ ที่ประชุมฯ ยังได้รายงานผลการดำเนินงานการประเมินตนเองตามเกณฑ์ PMQA 4.0 ของปีงบประมาณ พ.ศ.2563 ที่ผ่านมา โดยมีผู้อำนวยการกองต่างๆ และเจ้าหน้าที่ที่เกี่ยวข้อง ร่วมประชุม ณ ห้องประชุณชุณหะวัณ ชั้น 3 อาคารสำนักงานปลัดกระทรวงอุตสาหกรรม
วันพุธที่ 20 มกราคม 2564
รมต.อนุชา หารือ มส. การดำเนินงานทำนุบำรุงพระพุทธศาสนา กิจการพระพุทธศาสนาในพื้นที่ 3 จังหวัดชายแดนภาคใต้
รมต.อนุชา หารือ มส. การดำเนินงานทำนุบำรุงพระพุทธศาสนา กิจการพระพุทธศาสนาในพื้นที่ 3 จังหวัดชายแดนภาคใต้
วันนี้ (20 มกราคม 2563) เวลา 14.00 น. นายอนุชา นาคาศัย รัฐมนตรีประจำสำนักนายกรัฐมนตรี นำคณะ ประกอบด้วย นางสาว ณัฐธ์ภัสส์ ยงใจยุทธ ที่ปรึกษารัฐมนตรีประจำสำนักนายกรัฐมนตรี และนายชาญกฤช เดชวิทักษ์ ผู้ช่วยรัฐมนตรีประจำสำนักนายกรัฐมนตรี เข้ากราบถวายสักการะ กรรมการมหาเถรสมาคม โดยสมเด็จพระวันรัต กรรมการมหาเถรสมาคมเจ้าอาวาสวัดบวรนิเวศราชวรวิหารปฏิบัติหน้าที่ ประธานที่ประชุมมหาเถรสมาคม รัฐมนตรีประจำสำนักนายกรัฐมนตรี ได้นำเรียนถวาย ข้อหารือมหาเถรสมาคม เกี่ยวกับการดำเนินงานของสำนักงานพระพุทธศาสนาแห่งชาติ ซึ่งเป็นหน่วยงานในกำกับดูแล
และ กล่าวว่า รัฐบาลได้ดำเนินงานร่วมกับมหาเถรสมาคมในการทำนุบำรุงศาสนาทุกด้าน ในส่วนของคณะสงฆ์ที่ได้รับผลกระทบจากสถานการณ์แพร่ระบาดของเชื้อไวรัสโควิด-19 รัฐบาลไม่ได้นิ่งเฉย แต่อยู่ในระหว่างการหารือมาตรการเยียวยา ซึ่งต้องพิจารณาความเหมาะสมและการให้ความช่วยเหลืออย่างเท่าเทียม นอกจากนี้ยังได้มีการหารือกิจการพระพุทธศาสนาในพื้นที่ 3 จังหวัดชายแดนภาคใต้ เพื่อให้เกิดการดำเนินการที่เป็นธรรมในการให้ความช่วยเหลือ ซึ่งที่ประชุม มส. ขอให้พี่น้องประชาชนใน 3 จังหวัดชายแดนภาคใต้ ใช้หลัก "รู้รัก สามัคคี" ให้เกียรติซึ่งกันและกัน ยอมรับในวิถีชีวิตของกันและกัน เพื่อการอยู่ร่วมกันได้อย่างสงบสุข
สำหรับกรณีที่พบว่ามีพระสงฆ์ออกมาเคลื่อนไหวทางการเมือง รัฐมนตรีประจำสำนักนายกรัฐมนตรี ย้ำว่าเป็นเรื่องของคณะที่จะพอจารณาดำเนินการปกครองและการโทษทางพระวินัยให้เป็นไปตามกฎ ระเบียบ ประกาศ คำสั่ง และมติที่มหาเถรสมาคมกำหนด
-----------------
วันพุธที่ 20 มกราคม 2564
ปลัดเกษตรฯ ประชุมพิจารณาแผนปฏิบัติงานบริหารโครงการ 1 ตำบล 1 กลุ่มเกษตรทฤษฎีใหม่
ปลัดเกษตรฯ ประชุมพิจารณาแผนปฏิบัติงานบริหารโครงการ 1 ตำบล 1 กลุ่มเกษตรทฤษฎีใหม่ รุดหน้าดำเนินโครงการฯ ตามแผนงานภายใต้สถานการณ์ COVID-19
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการบริหารโครงการ 1 ตำบล 1 กลุ่มเกษตรทฤษฎีใหม่ ครั้งที่ 1/2564 ณ ห้องประชุมกระทรวงเกษตรและสหกรณ์ ว่า การประชุมดังกล่าวฯ เป็นการหารือกับหน่วยงานในสังกัดกระทรวงเกษตรและสหกรณ์ พิจารณาแผนปฏิบัติงานโครงการ 1 ตำบล 1 กลุ่มเกษตรทฤษฎีใหม่ ให้เป็นไปตามมติ ครม. เมื่อวันที่ 19 มกราคม 2564 ซึ่งได้อนุมัติเปลี่ยนแปลงรายละเอียดโครงการ 1 ตำบล 1 กลุ่มเกษตรทฤษฎีใหม่ของกระทรวงเกษตรและสหกรณ์ ตามผลการพิจารณาของคณะกรรมการกลั่นกรองการใช้จ่ายเงินกู้ ฯ โดยเห็นควรปรับลดกรอบวงเงินของโครงการจากเดิมที่คณะรัฐมนตรีได้อนุมัติโครงการเมื่อวันที่ 8 กรกฎาคม 2563 วงเงิน 9,805.7075 ล้านบาท เป็น 3,550.9175 ล้านบาท และปรับเป้าหมาย เกษตรกร 32,000 ราย และจ้างงานระดับตําบล 16,000 ราย และขยายระยะเวลาดำเนินโครงการจากเดิมสิ้นสุดเดือนกันยายน 2564 เป็นธันวาคม 2564 พร้อมทั้งเห็นควรให้กระทรวงเกษตรและสหกรณ์ กำกับดูแลหน่วยงานรับผิดชอบ ดำเนินการตามมติคณะกรรมการกลั่นกรองการใช้จ่ายเงินกู้ ฯ อย่างเคร่งครัด และจะมีการเปิดรับสมัครเกษตรกรเข้าร่วมโครงการเพิ่มเติมโดยเปิดโอกาสให้เกษตรกรที่เข้าร่วมโครงการส่งเสริมเกษตรทฤษฎีใหม่ (5 ประสาน สืบสาน เกษตรทฤษฎีใหม่) ที่ขาดแหล่งน้ำหรือมีแหล่งน้ำไม่เพียงพอต่อการทำเกษตรเข้าร่วมโครงการฯ ได้
สำหรับ โครงการ 1 ตำบล 1 กลุ่มเกษตรทฤษฎีใหม่ มีวัตถุประสงค์เพื่อช่วยเหลือเกษตรกรที่ได้รับผลกระทบจากสถานการณ์ COVID-19 บรรเทาปัญหาการว่างงาน ลดปัญหาการเคลื่อนย้ายแรงงานภาคการเกษตรกรรมไปสู่ภาคอื่น ๆ และสร้างความเข้มแข็งให้ชุมชนในท้องถิ่นในการเป็นแหล่งผลิตอาหาร ทั้งนี้ ผลการรับสมัครเกษตรกรและแรงงานที่เข้าร่วมโครงการ ฯ (ข้อมูล ณ วันที่ 5 มกราคม 2564) มีเกษตรกรสมัครเข้าร่วมโครงการฯ จำนวน 33,544 ราย ผ่านการคัดเลือก 20,583 ราย โดยจะเปิดรับสมัครเกษตรกรรอบใหม่เพื่อให้ครบตามเป้าหมายโครงการ และสามารถติดตามรายละเอียดได้ที่เว็บไซต์กระทรวงเกษตรและสหกรณ์ต่อไป
วันพุธที่ 20 มกราคม 2564
กรุงไทยแนะนักลงทุนจองซื้อหลักทรัพย์ออนไลน์ ลดเสี่ยง เลี่ยงโควิด
ในช่วงสถานการณ์โควิด-19 แพร่ระบาดเป็นวงกว้าง ธนาคารแนะนำนักลงทุนจองซื้อหุ้นกู้หุ้นสามัญ ทรัสต์เพื่อการลงทุนในอสังหาริมทรัพย์ (REIT) กองทุนรวมโครงสร้างพื้นฐาน (Infrastructure Fund) หรือหลักทรัพย์อื่นๆ ผ่านบริการ Money Connect by Krungthai
ธนาคารกรุงไทย เปิดเผยว่า ในช่วงสถานการณ์โควิด-19 แพร่ระบาดเป็นวงกว้าง ธนาคารได้แนะนำและอำนวยความสะดวกให้กับลูกค้า นักลงทุน เพื่อลดความเสี่ยงการติดเชื้อ โดยนักลงทุนที่สนใจจองซื้อหุ้นกู้หุ้นสามัญ ทรัสต์เพื่อการลงทุนในอสังหาริมทรัพย์ (REIT) กองทุนรวมโครงสร้างพื้นฐาน (Infrastructure Fund) หรือ หลักทรัพย์อื่นๆ สามารถลงทุนได้ผ่านบริการ Money Connect by Krungthai ซึ่งเป็นระบบจองซื้อหลักทรัพย์ออนไลน์ ที่ช่วยให้ทุกการลงทุนเป็นไปด้วยความสะดวก รวดเร็ว ง่าย และประหยัดเวลาในการเดินทาง โดยลูกค้าของธนาคารสามารถทำธุรกรรมได้ทุกที่ทุกเวลา ผ่านแอปพลิเคชั่น Krungthai NEXT หรือเว็บไซต์ https://moneyconnect.krungthai.com/ ได้ตลอด 24 ชั่วโมง โดยไม่ต้องเดินทางไปที่สาขา
ผู้ที่สนใจลงทุนสามารถเตรียมความพร้อมก่อนการลงทุนได้ โดยผู้ลงทุนที่ยังไม่มีบัญชีเงินฝากกับธนาคารกรุงไทย ติดต่อใช้บริการได้ทุกสาขาทั่วประเทศ สำหรับลูกค้านักลงทุนที่มีบัญชี KTB netbank และ Krungthai NEXT สามารถ Log in เข้าไปจองซื้อด้วย Username และ Password ซึ่งหากลืม Password สามารถ Reset Password ได้ด้วยตนเองที่หน้า Log in ของ Money Connect by Krungthai โดยการยืนยันตัวตนด้วย เลขที่บัตรประชาชน เลขที่บัตร ATM รหัสบัตร ATM ก็สามารถรับ Username และ Password เพื่อเข้าจองซื้อได้ทันที
ทั้งนี้ ผู้สนใจลงทุนสามารถจองซื้อหลักทรัพย์ผ่านช่องทางออนไลน์ และชำระเงินโดยการตัดบัญชีผ่านทาง Money Connect by Krungthai ได้ทันที เพื่อความสะดวก ปลอดภัยในช่วงสถานการณ์แพร่ระบาดของโควิด-19 และเลี่ยงการสัมผัสเงินสด สอบถามเพิ่มเติมติดต่อ Krungthai Contact Center โทร. 02-111-1111
ทีม Marketing Strategy
โทร.0-2208-4174-8
วันพุธที่ 20 มกราคม 2564
กรุงไทยฟรีค่าธรรมเนียม Krungthai e-Withholding Tax Plus ถึงสิ้นปี 65
กรุงไทยขานรับนโยบายภาครัฐ หนุนใช้ระบบหักภาษี ณ ที่จ่ายอิเล็กทรอนิกส์  ซึ่งลดอัตราภาษีเหลือ 2% เปิดฟรีค่าธรรมเนียมบริการ  Krungthai e-Withholding Tax Plus ถึงสิ้นปี 65
ตามที่คณะรัฐมนตรี (ครม.) มีมติเห็นชอบมาตรการภาษีเพื่อส่งเสริมการใช้ระบบภาษีหัก ณ ที่จ่าย อิเล็กทรอนิกส์ หรือ e-Withholding Tax โดยลดอัตราภาษีหัก ณ ที่มีอัตรา 5% และ 3% เหลือ 2% สำหรับการจ่ายเงินได้พึงประเมินผ่านระบบ e-Withholding Tax ตั้งแต่วันที่ 1 ตุลาคม 2563 – 31 ธันวาคม 2565 โดยบริษัทหรือห้างหุ้นส่วนนิติบุคคลสามารถนำรายจ่ายจากการลงทุน และการใช้บริการระบบ e-Withholding Tax หรือระบบใบกำกับภาษีอิเล็กทรอนิกส์และใบรับอิเล็กทรอนิกส์ (e-Tax Invoice & e-Receipt) มาหักเป็นรายจ่ายได้ 2 เท่า ตั้งแต่วันที่ 1 มกราคม 2563 – 31 ธันวาคม 2565 นั้น
ธนาคารกรุงไทย พร้อมดำเนินงานตามนโยบายภาครัฐ เปิดให้บริการ Krungthai e-Withholding Tax Plus ซึ่งเป็นบริการใหม่ของธนาคารภายใต้ความร่วมมือกับกรมสรรพากร โดยเป็นตัวแทนในการหักภาษี ณ ที่จ่าย และนำส่งข้อมูลการหักภาษี ณ ที่จ่ายแบบอิเล็กทรอนิกส์ไปยังกรมสรรพากร โดยที่ผู้ประกอบการไม่ต้องออกและจัดส่งหนังสือรับรองการหักภาษี ณ ที่จ่าย (50 ทวิ) ไปยังคู่ค้า พร้อมสร้างความมั่นใจในการใช้บริการ ด้วยระบบข้อความแจ้งเตือนยืนยันการหักเงินและการนำส่งข้อมูล อีกทั้งยังสามารถเรียกดูรายงานการนำส่งข้อมูล หรือดาวน์โหลดเอกสารหลักฐานการนำส่งภาษีหัก ณ ที่จ่าย ผ่านช่องทาง Krungthai Corporate online ได้ตลอด 24 ชั่วโมง
นอกจากนี้ ยังมีสิทธิพิเศษสำหรับผู้ประกอบการที่สมัครใช้บริการ Krungthai e-Withholding Tax Plus ระหว่างวันที่ 1 ตุลาคม 2563 – 30 มิถุนายน 2564 ฟรีค่าธรรมเนียมการจัดการข้อมูลและนำส่งภาษีหัก ณ ที่จ่าย ตั้งแต่วันที่สมัคร จนถึง 31 ธันวาคม 2565 สำหรับผู้ประกอบการที่สนใจสามารถสมัครใช้บริการ ได้ที่ตัวแทนธนาคารผู้ดูแลลูกค้า หรือติดต่อผ่านทางช่องทางธุรกิจ Krungthai Corporate Call Center 02-111-9999 อีเมล cash.management@krungthai.com
ทีม Marketing Strategy / โทร 0-2208-4174-8
วันพุธที่ 20 มกราคม 2564
รมว.วธ.เป็นประธานฝ่ายฆราวาสในพิธีบำเพ็ญกุศล เนื่องในวาระครบรอบ ๑๕๑ ปีชาตกาล พระอาจารย์มั่น ภูริทัตโต บุคคลสำคัญของโลกสาขาสันติภาพ
รมว.วธ.เป็นประธานฝ่ายฆราวาสในพิธีบำเพ็ญกุศล เนื่องในวาระครบรอบ ๑๕๑ ปีชาตกาล พระอาจารย์มั่น ภูริทัตโต บุคคลสำคัญของโลกสาขาสันติภาพ
วันที่ ๒๐ มกราคม ๒๕๖๔ เวลา ๑๓.๓๐ น.นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานฝ่ายฆราวาสในพิธีบำเพ็ญกุศล เนื่องในวาระครบรอบ ๑๕๑ ปีชาตกาล พระอาจารย์มั่น ภูริทัตโต บุคคลสำคัญของโลกสาขาสันติภาพ โดยมีพระเทพวรคุณ เจ้าอาวาสวัดบรมนิวาสราชวรวิหาร เป็นประธานฝ่ายสงฆ์ และมีนายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม นายกิตติพันธ์ พานสุวรรณ รองปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา ผู้บริหารกระทรวงวัฒนธรรม เจ้าหน้าที่ ผู้แทนหน่วยงานที่เกี่ยวข้อง และพุทธศาสนิกชนเข้าร่วมพิธี ณ ศาลาอุรุพงศ์ วัดบรมนิวาสราชวรวิหาร กรุงเทพมหานคร
วันพุธที่ 20 มกราคม 2564
รมว.วธ.เป็นประธานการประชุมหัวหน้าส่วนราชการ และองค์การมหาชนสังกัดกระทรวงวัฒนธรรม ครั้งที่ ๑/๒๕๖๔
รมว.วธ.เป็นประธานการประชุมหัวหน้าส่วนราชการ และองค์การมหาชนสังกัดกระทรวงวัฒนธรรม ครั้งที่ ๑/๒๕๖๔
วันที่ ๒๐ มกราคม ๒๕๖๔ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมหัวหน้าส่วนราชการ และองค์การมหาชนสังกัดกระทรวงวัฒนธรรม ครั้งที่ ๑/๒๕๖๔ เพื่อสรุปความคืบหน้าผลการดำเนินงานของหน่วยงานต่างๆ ให้เป็นไปตามนโยบายและมติการประชุมหัวหน้าส่วนราชการและองค์การมหาชนในสังกัดกระทรวงวัฒนธรรมและรายงานผลงานดำเนินงานตามนโยบายหลักของรัฐบาล โดยมีนางยุพา ทวีวัฒนะกิจบวร ปลัดกระทรวงวัฒนธรรม นายเวียง วรเชษฐ์ ที่ปรึกษารัฐมนตรีว่าการกระทรวงวัฒนธรรม ผู้บริหารกระทรวงวัฒนธรรม ข้าราชการและเจ้าหน้าที่ที่เกี่ยวข้อง เข้าร่วมประชุม ณ ศูนย์ประชุม ชั้น ๘ กระทรวงวัฒนธรรม
วันพุธที่ 20 มกราคม 2564
หนุน ประกาศเขตพื้นที่เมืองเก่า เพิ่ม 3 เมือง
...
เรื่องดี ๆ ที่ชวนส่งต่อความภาคภูมิใจ
เมื่อที่ประชุม คกก. อนุรักษ์และพัฒนากรุงรัตนโกสินทร์และเมืองเก่า
เห็นชอบประกาศเขตพื้นที่เมืองเก่าเพิ่มเติม 3 เมือง ได้แก่
เมืองเก่าอุทัยธานี เมืองเก่าตรัง และเมืองเก่าฉะเชิงเทรา
โดยมีพื้นที่ครอบคลุมบริเวณสำคัญของเมืองเก่าแต่ละเมือง
.
“เมืองเก่าอุทัยธานี”
วัดอุโปสถาราม (วัดโบสถ์) เขาสะแกกรัง
ย่านชุมชนตรอกยาจีน และชุนชนชาวแพแม่น้ำสะแกกรัง
.
“เมืองเก่าตรัง”
บ้านพักผู้ว่าราชการจังหวัดตรัง วิหารคริสตจักรตรัง
อาคารสโมสรข้าราชการ หอนาฬิกาจังหวัดตรัง
สถานีรถไฟตรัง และตึกแถวย่านประวัติศาสตร์ทับเที่ยง
.
“เมืองเก่าฉะเชิงเทรา”
ป้อมและกำแพงเมืองฉะเชิงเทราบริเวณริมฝั่งแม่น้ำบางปะกง
วัดโสธรวรารามวรวิหาร ศาลหลักเมืองฉะเชิงเทรา
ตำหนักกรมหมื่นมรุพงษ์ศิริพัฒน์
อนุสาวรีย์พระยาศรีสุนทรโวหาร อาคารไม้สัก 100 ปี
และย่านการค้าตลาดสดทรัพย์สินพระมหากษัตริย์ จ.ฉะเชิงเทรา
.
ปัจจุบันมีการประกาศเขตพื้นที่เมืองเก่าแล้ว 36 เมือง
ซึ่งการประกาศนี้ จะเป็นกลไกสำคัญ
เพื่อให้บริเวณเมืองเก่าได้รับการคุ้มครองดูแล
พัฒนาพื้นที่ให้สอดคล้องกับการใช้งานในปัจจุบัน
ควบคู่ไปกับการอนุรักษ์ คงคุณค่าเป็นมรดกทางประวัติศาสตร์
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 20 มกราคม 2564
เผยผลสำรวจ : ประชาชนส่วนใหญ่พึงพอใจ และเชื่อมั่นต่อการแก้ไขปัญหาของรัฐบาล ในระดับมาก-มากที่สุด
เผยผลสำรวจ : ประชาชนส่วนใหญ่พึงพอใจและเชื่อมั่นต่อการแก้ไขปัญหาของรัฐบาลในระดับมาก-มากที่สุด
วันที่ 20 ม.ค.64 นายอนุชา บูรพชัยศรี โฆษกประจำสำนักนายกรัฐมนตรีเปิดเผย ที่ประชุมคณะรัฐมนตรีรับทราบผลการสำรวจความต้องการของประชาชน พ.ศ. 2564 พบว่าประชาชนส่วนใหญ่มีความพึงพอใจต่อรัฐบาลในการแก้ปัญหาต่าง ๆ ของประเทศในระดับมากถึงมากที่สุดที่ ร้อยละ 45.5 และประชาชนมีความเชื่อมั่นต่อการดำเนินงานของรัฐบาลในระดับมากถึงมากที่สุดที่ ร้อยละ 47.2 โดยสำนักงานสถิติแห่งชาติ (สสช.) ได้ส่งเจ้าหน้าที่สัมภาษณ์สมาชิกในครัวเรือนที่มีอายุตั้งแต่ 15 ปีขึ้นไปทุกจังหวัดทั่วประเทศ จำนวน 46,600 คน ระหว่างวันที่ 23 พฤศจิกายน – 8 ธันวาคม 2563
ผลการสำรวจความต้องการของประชาชน พ.ศ. 2564 ได้แก่
-ของขวัญปีใหม่ที่ต้องการจากรัฐบาลในปี 2564 ใน 5 อันดับแรก คือ ควบคุมราคาสินค้าอุปโภค-บริโภค ลดค่าไฟฟ้า ค่าน้ำประปา (ร้อยละ 79.4) เพิ่มมาตรการ/สวัสดิการต่าง ๆ เช่น โครงการคนละครึ่ง เบี้ยยังชีพคนชรา (ร้อยละ 27.1) แก้ปัญหาด้านการเกษตร เช่น จัดหาตลาดรองรับผลผลิต แก้ปัญหาราคาพืชตกต่ำ (ร้อยละ 19.7) แก้ปัญหาการว่างงาน (ร้อยละ 15.1) ชดเชยรายได้ที่สูญเสียจากการแพร่ระบาดของโรคติดเชื้อไวรัสโควิด -19 (ร้อยละ 12.9)
-ความเดือดร้อนที่ประชาชนได้รับในปี 2563 ใน 5 อันดับแรกของ คือ ค่าครองชีพสูง เช่น สินค้าอุปโภค บริโภค ค่าใช้จ่ายในการเดินทาง (ร้อยละ 75.2) ปัญหาจากการทำการเกษตร เช่น ต้นทุนสูง ผลผลิตราคาตกต่ำ (ร้อยละ 40.4) ไม่มีเงินทุนในการประกอบอาชีพ (ร้อยละ 27.8) รายได้ไม่เพียงพอกับรายจ่าย / รายได้ลดลง (ร้อยละ 19.8) และหนี้สินในระบบ/นอกระบบ (ร้อยละ 15.0)
โฆษกประจำสำนักนายกรัฐมนตรี เผยว่า เป็นการดำเนินการตามมติคณะรัฐมนตรี 17 มิถุนายน 2545 ที่ให้สำนักงานสถิติแห่งชาติ สำรวจความต้องการของประชาชน เพื่อให้ประชาชนได้แสดงความคิดเห็นและมีส่วนร่วมสะท้อนปัญหาความเดือดร้อน ความต้องการที่จะให้รัฐบาลดำเนินการช่วยเหลือในเรื่องต่าง ๆ รวมทั้งจะเป็นข้อมูลให้รัฐบาล หน่วยงานท้องถิ่น นำไปเป็นแนวทางในการติดตาม วางแผนกำหนดนโยบายที่ตอบสนองต่อความต้องการของประชาชนต่อไป
วันพุธที่ 20 มกราคม 2564
กระทรวงเกษตรฯ เตรียมชง ครม. อนุมัติเงินชดเชยค่าทดแทนที่ดินโครงการฝายหัวนา จ.ศรีสะเกษ รมว.เฉลิมชัย   มุ่งจบปัญหาภายใน ปี 2564
กระทรวงเกษตรฯ เตรียมชง ครม. อนุมัติเงินชดเชยค่าทดแทนที่ดินโครงการฝายหัวนา จ.ศรีสะเกษ รมว.เฉลิมชัย   มุ่งจบปัญหาภายใน ปี 2564
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) เปิดเผยว่า ได้รับมอบหมายจากนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ให้เป็นประธานการประชุมคณะกรรมการแก้ไขปัญหาโครงการฝายหัวนา ครั้งที่ 2 / 2564 ณ ห้องประชุม สำนักงานการปฏิรูปที่ดินเพื่อเกษตรกรรม (กรรมการในส่วนกลาง) และผ่านระบบวีดีโอคอนเฟอร์เรนซ์ไปยังห้องประชุมโครงการชลประทานศรีสะเกษ (กรรมการ ในส่วนภูมิภาค และผู้แทนกลุ่มราษฎร) ว่า การสร้างฝายหัวนา จังหวัดศรีสะเกษ เป็นข้อพิพาทระหว่างรัฐและประชาชนมาเป็นระยะเวลานาน ดร.เฉลิมชัย มีความเป็นห่วงในความเดือดร้อนของพี่น้องประชาชน จึงได้สั่งการให้เร่งดำเนินการแก้ไขปัญหาโดยด่วน กระทรวงเกษตรฯ จึงได้มีการแต่งตั้งคณะอนุกรรมการแก้ไขปัญหาโครงการฝายหัวนาจังหวัดศรีสะเกษขึ้น และได้ดำเนินการอย่างต่อเนื่องมาโดยตลอด จนถึงการประชุมวันนี้ ได้ข้อสรุปสำคัญในการจ่ายเงินค่าทดแทนที่ดินให้กับราษฎรเจ้าของที่ดินทั้งในส่วนที่มีเอกสารสิทธิ์ และไม่มีเอกสารสิทธิ์ โดยจะเสนอให้คณะรัฐมนตรีพิจารณาโดยเร็วที่สุด
“สำหรับการประชุมในวันนี้ มีการพิจารณามติเห็นชอบเรื่องสำคัญ 3 เรื่อง ได้แก่ 1. การพิจารณาอนุมัติจ่ายเงินค่าชดเชย กรณีที่ดินมีเอกสารสิทธิ์ จำนวน 82 แปลง เนื้อที่ 422 – 1 – 15 ไร่ โดยจะจ่ายไร่ละ 125,000 บาท รวมเป็นเงิน 52,785,937.50 บาท 2. การพิจารณาอนุมัติจ่ายเงินค่าชดเชย กรณีที่ดินบริเวณหัวงาน (ไม่มีเอกสารสิทธิ์) จำนวน 22 แปลง เนื้อที่ 206 – 2 – 02 ไร่ โดยจะจ่ายไร่ละ 45,000 บาท รวมเป็นเงิน 9,292,725 บาท 3.การแต่งตั้งคณะกรรมการกำกับดูแลการจ่ายเงินค่าชดเชย โดยจะมีผู้แทนของกลุ่มต่าง ๆ ร่วมเป็นกรรมการ ให้มีอำนาจหน้าที่พิจารณาและควบคุมการโอนจ่ายเงินชดเชยให้ถูกต้องตามบัญชีรายชื่อผู้มีสิทธิ์ จำนวนเนื้อที่ และจำนวนเงินค่าชดเชย เพื่อเป็นการเยี่ยวยาประชาชนที่ได้รับผลกระทบจากข้อพิพาทมาอย่างยาวนาน กระทรวงเกษตรฯ จะนำมติการประชุมในวันนี้ เสนอเข้าสู่ที่ประชุมคณะรัฐมนตรี เพื่อพิจารณาโดยเร็วที่สุด” นายธนากล่าว
นอกจากนี้ คณะกรรมการแก้ไขปัญหาโครงการฝายหัวนา ยังได้มีมติเห็นชอบการพิจารณาวาระเพิ่มเติม ในส่วนของการยกเว้นค่าธรรมเนียม ภาษีที่ดิน ซึ่งเป็นรายละเอียดการดำเนินงานของกรมที่ดิน ให้กับราษฎรเจ้าของที่ดินทั้งในส่วนที่มีเอกสารสิทธิ์และไม่มีเอกสารสิทธิ์ โดยจะเสนอให้คณะรัฐมนตรีพิจารณาด้วย สำหรับกรณีที่ดินมีเอกสารสิทธิสมบูรณ์อยู่แล้ว เมื่อนำเสนอสู่คณะกรรมการฯ ต้องผ่านขั้นตอนของการคัดค้านความถูกต้องในบรรดาทายาทของเจ้าของที่ดินเองก็สามารถมีสิทธิคัดค้านภายในระยะเวลา 30 วัน
วันพุธที่ 20 มกราคม 2564
พม. รับมอบแอลกอฮอล์ออแกนิค จากสำนักงานตำรวจแห่งชาติเพื่อส่งต่อให้กลุ่มเป้าหมาย ใช้ป้องกันโรคโควิด-19
พม. รับมอบแอลกอฮอล์ออแกนิค จากสำนักงานตำรวจแห่งชาติเพื่อส่งต่อให้กลุ่มเป้าหมายใช้ป้องกันโรคโควิด-19
วันนี้ (20 ม.ค. 64) เวลา 11.00 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธานในพิธีรับมอบผลิตภัณฑ์แอลกอฮอล์ออแกนิค 75 % ชนิดน้ำ ขนาด 3.8 ลิตร จำนวน 1,008 แกลลอน จากผู้แทนสำนักงานตำรวจแห่งชาติ โดย พ.ต.อ.ศิริวัฒน์ ดีพอ รองโฆษกสำนักงานตำรวจแห่งชาติ และ พ.ต.อ.หญิง ศิริกุล กฤตพิทยบูรณ์ รองโฆษกสำนักงานตำรวจแห่งชาติ พร้อมด้วยผู้แทน บริษัท มะหาคัท จำกัด เพื่อส่งมอบให้กับกลุ่มเป้าหมายและประชาชนในชุมชนต่างๆ เพื่อป้องกันการแพร่ระบาดของโรคติดเชื้อไวรัสโคโรน่า 2019 (COVID-19)
นางพัชรี กล่าวว่า จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในรอบที่ 2 ของประเทศไทย ซึ่งส่งผลกระทบต่อประชาชนในวงกว้างทั่วประเทศ รวมถึงกลุ่มเป้าหมายของกระทรวง พม. ตั้งแต่เด็ก เยาวชน สตรี ผู้สูงอายุ คนพิการ คนไร้บ้าน และผู้ด้อยโอกาส รวมทั้งผู้มีรายได้น้อย ซึ่งเป็นกลุ่มเปราะบางที่มีความเสี่ยงสูง ทั้งนี้ กระทรวง พม. และสำนักงานตำรวจแห่งชาติจึงได้บูรณาการทำงานร่วมกัน เพื่อป้องกันการแพร่ระบาดของโรคโควิด-19 โดยในวันนี้สำนักงานตำรวจแห่งชาติได้นำผลิตภัณฑ์แอลกอฮอล์ออแกนิค 75 % ชนิดน้ำ ขนาด 3.8 ลิตร จำนวน 1,008 แกลลอน ซึ่งได้รับการสนับสนุนจากบริษัทมะหาคัท จำกัด (การรวมตัวของอาจารย์ช่างตัดผมมืออาชีพบริการตัดผมแบบ Delivery ผ่าน Application MAHACUT) มามอบให้กระทรวง พม. เพื่อนำไปส่งมอบให้ประชาชนกลุ่มเป้าหมายในชุมชนต่างๆ
นางพัชรี กล่าวเพิ่มเติมว่า กระทรวง พม. ขอขอบคุณสำนักงานตำรวจแห่งชาติและบริษัทมะหาคัท จำกัด ที่มีความห่วงใยประชาชนกลุ่มเป้าหมาย ด้วยการมอบผลิตภัณฑ์แอลกอฮอล์ออแกนิค โดยกระทรวง พม. จะนำไปส่งมอบให้ถึงมือประชาชนกลุ่มเป้าหมายในชุมชนต่างๆ โดยเร็วที่สุด ทั้งนี้ ขอเชิญชวนร่วมกันบริจาคเงินและสิ่งของ เพื่อช่วยเหลือประชาชนกลุ่มเป้าหมายที่เดือดร้อนและอยู่ในภาวะยากลำบากจากการแพร่ระบาดของโรคโควิด-19 ได้ที่ ศูนย์รับบริจาคกระทรวง พม. โทร. 02-659-6476 หรือติดต่อศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง อีกทั้ง หากประชาชนพบเห็นการรวมกลุ่มกันเพื่อกระทำการที่ผิดกฎหมาย สามารถแจ้งเบาะแสได้ที่ สายด่วน โทร. 191 และ 1599 บริการฟรี 24 ชั่วโมง
วันพุธที่ 20 มกราคม 2564
ครม. ผ่านร่างพระราชบัญญัติตำรวจแห่งชาติ พ.ศ. …. เตรียมเสนอรัฐสภาต่อไป
ครม. ผ่านร่างพระราชบัญญัติตำรวจแห่งชาติ พ.ศ. …. เตรียมเสนอรัฐสภาต่อไป
วันที่ 20 ม.ค.64 นายอนุชา บูรพชัยศรี โฆษกประจำสำนักนายกรัฐมนตรี เผยคณะรัฐมนตรีมีมติเห็นชอบร่างพระราชบัญญัติตำรวจแห่งชาติ พ.ศ. …. ตามที่สำนักงานคณะกรรมการกฤษฎีกาได้ปรับปรุงแก้ไขแล้วและให้เสนอรัฐสภาต่อไป พร้อมกันให้ส่งความเห็นและข้อเสนอแนะของคณะกรรมการนโยบายการบริหารทุนหมุนเวียนไปยังคณะกรรมการประสานงานสภาผู้แทนราษฎรเพื่อประสานการพิจารณาในชั้นคณะกรรมาธิการของรัฐสภาต่อไป โดยร่างพระราชบัญญัติตำรวจแห่งชาติ พ.ศ. …. เป็นการปรับปรุงพระราชบัญญัติตำรวจแห่งชาติ พ.ศ. 2547 เกี่ยวกับการแต่งตั้งและโยกย้ายข้าราชการตำรวจ และการพิจารณาบำเหน็จความชอบให้มีหลักการที่ชัดเจน โดยได้เพิ่มบทเฉพาะกาลไว้ในร่างมาตรา 116 วรรคท้าย เพื่อเร่งรัดให้คณะกรรมการข้าราชการตำรวจ (ก.ตร.) กำหนดการประเมินความพึงพอใจในการบริการประชาชนให้แล้วเสร็จภายในหนึ่งปีนับแต่วันที่พระราชบัญญัตินี้ใช้บังคับ
โฆษกประจำสำนักนายกรัฐมนตรี ยังกล่าวเพิ่มเติมว่า ร่างพระราชบัญญัติตำรวจแห่งชาติ พ.ศ. …. เป็นการดำเนินการตามแผนปฏิรูปประเทศตามรัฐธรรมนูญแห่งราชอาณาจักรไทยด้านกระบวนการยุติธรรม ในการปรับปรุงแก้ไขกฎหมายเกี่ยวกับหน้าที่ อำนาจและภารกิจของตำรวจให้เหมาะสม และแก้ไขปรับปรุงกฎหมายเกี่ยวกับการบริหารงานบุคคลของข้าราชการตำรวจให้เกิดประสิทธิภาพ มีหลักประกันว่าข้าราชการตำรวจจะได้รับค่าตอบแทนที่เหมาะสม ได้รับความเป็นธรรมในการแต่งตั้งและโยกย้าย และการพิจารณาบำเหน็จความชอบตามระบบคุณธรรมที่ชัดเจน โดยพิจารณาแต่งตั้งและโยกย้ายต้องคำนึงถึงอาวุโสและความรู้ความสามารถประกอบกัน เพื่อให้ข้าราชการตำรวจสามารถปฏิบัติหน้าที่ได้อย่างมีอิสระ ไม่ตกอยู่ใต้อาณัติของบุคคลใด มีประสิทธิภาพและภาคภูมิใจในการปฏิบัติหน้าที่ของตน
พร้อมกันนี้คณะรัฐมนตรียังเห็นควรให้ส่งความเห็นและข้อเสนอแนะของคณะกรรมการนโยบายการบริหารทุนหมุนเวียนที่มีมติเห็นควรให้มีการจัดตั้งกองทุนเพื่อการสืบสวน สอบสวน การป้องกันและปราบปรามการกระทำผิดทางอาญาตามร่างพระราชบัญญัตินี้แล้ว โดยมีข้อสังเกตเพิ่มเติมเกี่ยวกับการกำหนดให้นำเงินกองทุนไปใช้จ่ายได้เฉพาะในส่วนที่มีงบประมาณไม่เพียงพอหรือไม่อาจใช้จากเงินงบประมาณได้ กำหนดให้คณะรัฐมนตรีเป็นผู้พิจารณาอนุมัติการนำเงินค่าปรับส่งเข้ากองทุน และการจัดทำบัญชีและรายงานการเงินประจำปีของกองทุน ไปยังคณะกรรมการประสานงานสภาผู้แทนราษฎรเพื่อประสานการพิจารณาในชั้นคณะกรรมาธิการของรัฐสภาอีกด้วย
วันศุกร์ที่ 29 มกราคม 2564
คณะกรรมการแก้ไขปัญหาโครงการฝายราษีไศล มีมติเห็นชอบจัดสรรงบประมาณให้ดำเนินการจ่ายชดเชย
คณะกรรมการแก้ไขปัญหาโครงการฝายราษีไศล มีมติเห็นชอบจัดสรรงบประมาณให้ดำเนินการจ่ายชดเชยแก่พื้นที่ที่ได้รับผลกระทบ
คณะกรรมการแก้ไขปัญหาโครงการฝายราษีไศล มีมติเห็นชอบจัดสรรงบประมาณให้ดำเนินการจ่ายชดเชยแก่พื้นที่ที่ได้รับผลกระทบ
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ ได้รับมอบหมายจากรัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) เป็นประธานการประชุมคณะกรรมการแก้ไขปัญหาโครงการฝายราษีไศล ครั้งที่ 1/2564 ณ ห้องประชุมกระทรวงเกษตรและสหกรณ์ โดยที่ประชุมได้มีมติเห็นชอบให้จ่ายค่าชดเชยพื้นที่ที่ได้รับกระทบจากโครงการฝายราษีไศล ในพื้นที่ 3 จังหวัด ได้แก่ จังหวัดศรีสะเกษ สุรินทร์ และร้อยเอ็ด โดยพิจารณาจาก 1) ผลการพิจารณาเห็นชอบการพิจารณาอุทธรณ์การทำประโยชน์ในลักษณะท้องถิ่นที่ถูกต้องตามหลักเกณฑ์มติคณะรัฐมนตรีเมื่อวันที่ 1 กุมภาพันธ์ 2543 ตามหลักเกณฑ์และแนวทางการพิจารณาพิพากษาของศาลปกครองนครราชสีมา เมื่อวันที่ 27 เมษายน 2559 ตามความเห็นของคณะอนุกรรมการแก้ไขปัญหาผลกระทบจากโครงการฝายราษีไศล และ 2) ผลการพิจารณาเห็นชอบการพิจารณาอุทธรณ์การทำประโยชน์ในลักษณะท้องถิ่นถูกต้องตามหลักเกณฑ์มติคณะรัฐมนตรีเมื่อวันที่ 1 กุมภาพันธ์ 2543 ประกอบผลการประชุมร่วมระหว่างตัวแทนคณะกรรมการแก้ไขปัญหาผลกระทบจากโครงการฝายราษีไศลกับคณะทำงานพิจารณาคำร้องคัดค้านประกาศอำเภอ (ระดับอุทธรณ์) ทั้ง 3 จังหวัด เมื่อวันที่ 14 กรกฎาคม 2552 ตามความเห็นของคณะอนุกรรมการแก้ไขปัญหาผลกระทบจากโครงการฝายราษีไศล
ทั้งนี้ การจ่ายเงินค่าชดเชยให้แก่ราษฎรในพื้นที่ที่ได้รับผลกระทบจากโครงการราษีไศลดังกล่าว กระทรวงเกษตรฯ โดยกรมชลประทาน จะดำเนินการชดเชยจากกรอบงบประมาณเหลือจ่าย ซึ่งจะดำเนินการหลังตรวจสอบพิสูจน์สิทธิการครอบครองและทำประโยชน์ของผู้ที่ได้รับผลกระทบอย่างครบถ้วนแล้วต่อไป
วันศุกร์ที่ 29 มกราคม 2564
กสร. ทยอยมอบของขวัญปีใหม่จากใจกระทรวงแรงงาน นายจ้าง-ลูกจ้างแฮปปี้ได้อบรมฟรี ช่วยคลายทุกข์ช่วง COVID
กรมสวัสดิการและคุ้มครองแรงงาน ทยอยมอบของขวัญปีใหม่จากใจ ก.แรงงาน ภายใต้แคมเปญ “ฝึกฟรี มีทักษะ ชนะอุบัติภัย ใส่ใจแรงงาน” นายจ้าง-ลูกจ้างแฮปปี้ได้อบรมฟรี ช่วยลดภาระค่าใช้จ่ายในช่วงวิกฤต COVID ทั้งยังได้ความรู้กลับไปพัฒนางานความปลอดภัยในสถานประกอบการ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยหลังเป็นประธานเปิดการฝึกอบรมหลักสูตร “ความปลอดภัยในการทำงานที่อับอากาศ สำหรับผู้อนุญาต” รุ่นที่ 1 ในพื้นที่ภาคใต้ตอนล่าง ผ่านระบบสัญญาณภาพทางไกล (Video Conference) ว่า การอบรมนี้เป็นหนึ่งในของขวัญปีใหม่ 2564 ของกระทรวงแรงงานที่ นายสุชาติ ชมกลิ่น รัฐมนตรีว่าการกระทรวงแรงงานมีความตั้งใจมอบเป็นของขวัญให้แก่ พี่น้องผู้ใช้แรงงานทุกคน ทุกกลุ่ม ได้มีคุณภาพชีวิตที่ดียิ่งขึ้นภายใต้แนวคิด “รักจากใจแรงงานไทยสุขใจถ้วนหน้า” โดยให้กรมสวัสดิการคุ้มครองแรงงานจัดฝึกอบรมด้านความปลอดภัย อาชีวอนามัย และสภาพแวดล้อมในการทำงานให้กับลูกจ้าง-นายจ้างทั่วประเทศ ฟรี โดยมุ่งหวังให้นำความรู้ไปพัฒนางานด้านความปลอดภัยในการทำงานเพื่อลดอัตราการประสบอันตราย หรือเจ็บป่วยจากการทำงาน หรือไม่เกิดขึ้น
อธิบดี กสร. กล่าวเพิ่มเติมว่า การอบรมครั้งนี้เป็นการเสริมสร้างทักษะความรู้ในเรื่องความปลอดภัยในการทำงานที่อับอากาศ สำหรับผู้อนุญาต ซึ่งเป็นหลักสูตรหนึ่งที่กำหนดไว้ในกฎกระทรวงกำหนดมาตรฐานในการบริหารจัดการ และดำเนินการด้านความปลอดภัย อาชีวอนามัย และสภาพแวดล้อมในการทำงานเกี่ยวกับที่อับอากาศพ.ศ. 2562 สอดรับกับแนวคิดของกรม ที่มุ่งหวังพัฒนาคนให้มีความรู้มีสมรรถนะในการปฏิบัติงานอย่างปลอดภัย รวมทั้งสร้างการรับรู้มาตรการเชิงป้องกันให้มีความปลอดภัยในการทำงานในที่อับอากาศ โดยได้รับการสนับสนุนจากหน่วยฝึกอบรมที่ได้ขึ้นทะเบียนจากกรมในพื้นที่ภาคใต้ตอนล่างจัดอบรมให้ จำนวน 9 รุ่น ซึ่งจะเป็นของขวัญปีใหม่ที่เป็นประโยชน์ สร้างความสุข เพราะช่วยลดภาระค่าใช้จ่ายในช่วงวิกฤติ COVID-19 ให้กับนายจ้าง-ลูกจ้างในพื้นที่ได้เป็นอย่างดี ทั้งนี้ การอบรมภายใต้แคมเปญ“ฝึกฟรี มีทักษะ ชนะอุบัติภัย ใส่ใจแรงงาน” กรมจะทยอยจัดให้ครบตามเป้าหมาย 10,000 คน ภายในเดือนกุมภาพันธ์นี้ โดยให้ครอบคลุมพื้นที่ทั่วประเทศ และให้มีหลักสูตรที่หลากหลายคำนึงถึงทักษะความรู้ที่จำเป็นต่อการพัฒนางานด้านความปลอดภัยในการทำงานของสถานประกอบกิจการให้มากที่สุด
วันศุกร์ที่ 29 มกราคม 2564
โครงการ “เราชนะ” บรรเทาภาระประชาชน
วันจันทร์ที่ 25 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติโครงการ “เราชนะ” บรรเทาภาระประชาชน ในวงเงินคนละไม่เกิน 3,500 บาทต่อเดือน เป็นระยะเวลา 2 เดือน ตั้งแต่ ม.ค. - ก.พ.64 โดยผู้มีบัตรสวัสดิการแห่งรัฐ และผู้ที่ใช้งานแอปพลิเคชั่นเป๋าตังอยู่แล้ว ไม่ต้องลงทะเบียนใหม่ ส่วนผู้ที่ยังไม่เคยใช้งานแอปพลิเคชั่น เป๋าตัง สามารถลงทะเบียนผ่านเว็บไซต์ www.เราชนะ.com ได้ในวันที่ 29 ม.ค. – 12 ก.พ. 2564 ในช่วงเวลา 6.00 – 23.00 น. โดยวงเงินที่ได้รับจะสามารถใช้จ่ายได้ถึงเดือน พ.ค. 2564 ทั้งนี้ ผู้ที่จะได้รับสิทธิจะต้องมีสัญชาติไทย อายุ 18 ปีขึ้นไป ไม่เป็นผู้ประกันตนตามมาตรา 33 ไม่เป็นเจ้าหน้าที่ในหน่วยงานรัฐ มีรายได้ไม่เกิน 300,000 บาทต่อปี และมีเงินฝากรวมกันทุกบัญชีไม่เกิน 500,000 บาท
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 29 มกราคม 2564
ประชาสัมพันธ์การลงทะเบียนเข้าร่วมโครงการเราชนะ
ระหว่างวันที่ 29 ม.ค.– 12 ก.พ.2564 จะเปิดรับลงทะเบียนออนไลน์สำหรับประชาชนที่ไม่ได้ถือบัตรสวัสดิการแห่งรัฐและกลุ่มที่ไม่ได้อยู่ในระบบฐานข้อมูลแอปพลิเคชัน “เป๋าตัง” ในโครงการคนละครึ่งและเราเที่ยวด้วยกัน
นางสาวกุลยา ตันติเตมิท ผู้ตรวจราชการกระทรวงการคลัง รักษาราชการแทนผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการดำเนินโครงการเราชนะว่า ในระหว่างวันที่ 29 มกราคม – 12 กุมภาพันธ์ 2564 จะมีการเปิดรับลงทะเบียนออนไลน์สำหรับกลุ่มประชาชนที่ไม่ได้ถือบัตรสวัสดิการแห่งรัฐและกลุ่มประชาชนที่ไม่ได้อยู่ในระบบฐานข้อมูลของแอปพลิเคชัน “เป๋าตัง” ในโครงการคนละครึ่งและเราเที่ยวด้วยกัน จะสามารถลงทะเบียนผ่านทาง www.เราชนะ.com เวลา 06.00 – 23.00 น. และสามารถตรวจสอบสถานะการได้รับสิทธิ์ได้ตั้งแต่วันที่ 8 กุมภาพันธ์ 2564 เป็นต้นไป
สำหรับกลุ่มประชาชนที่อยู่ในระบบฐานข้อมูลของแอปพลิเคชัน “เป๋าตัง” ในโครงการคนละครึ่งและเราเที่ยวด้วยกันที่ไม่ได้ยืนยันตัวตนภายในวันที่ 27 มกราคม 2564 ที่ประสงค์จะเข้าร่วมโครงการเราชนะ จะต้องดำเนินการลงทะเบียนออนไลน์ตามรายละเอียดที่ได้กล่าวไปแล้ว โดยประชาชนทั้ง 2 กลุ่มข้างต้นที่ผ่านการคัดกรองและตรวจสอบสิทธิ์จะสามารถทยอยได้รับวงเงินสิทธิ์ตั้งแต่วันที่ 18 กุมภาพันธ์ 2564 เป็นต้นไป และจะได้รับวงเงินสิทธิ์เพิ่มเป็นรายสัปดาห์ทุกวันพฤหัสบดีจนครบวงเงินสิทธิ์
สำหรับกลุ่มประชาชนที่อยู่ในระบบฐานข้อมูลของแอปพลิเคชัน “เป๋าตัง” ในโครงการคนละครึ่งและเราเที่ยวด้วยกันที่ยืนยันตัวตนสำเร็จภายในวันที่ 27 มกราคม 2564 ไม่ต้องลงทะเบียนออนไลน์ เนื่องจากข้อมูลของท่านจะถูกนำไปคัดกรองและตรวจสอบเพื่อพิจารณาสิทธิ์ในการเข้าร่วมโครงการเราชนะโดยอัตโนมัติ โดยสามารถตรวจสอบสถานะการได้รับสิทธิ์ได้ตั้งแต่วันที่ 5 กุมภาพันธ์ 2564 เป็นต้นไป และจะสามารถแสดงความประสงค์เพื่อรับวงเงินสิทธิ์ได้ ตั้งแต่วันที่ 18 กุมภาพันธ์ 2564 โดยท่านจะได้รับวงเงินสิทธิ์เพิ่มเป็นรายสัปดาห์ทุกวันพฤหัสบดีจนครบวงเงินสิทธิ์
สำหรับกลุ่มประชาชนที่ถือบัตรสวัสดิการแห่งรัฐไม่ต้องลงทะเบียนออนไลน์ เนื่องจากท่านจะได้รับวงเงินสิทธิ์อัตโนมัติ โดยจะได้รับวงเงินสิทธิ์ครั้งแรกในวันที่ 5 กุมภาพันธ์ 2564 และจะทยอยได้รับวงเงินสิทธิ์เพิ่มเติมเป็นรายสัปดาห์ทุกวันศุกร์จนครบวงเงินสิทธิ์
ทั้งนี้ โครงการเราชนะไม่ได้จำกัดจำนวนผู้ได้รับวงเงินสิทธิ์ ท่านสามารถลงทะเบียนผ่านทาง www.เราชนะ.com ได้ตลอดระยะเวลาและช่วงเวลาที่เปิดรับลงทะเบียนออนไลน์
สำนักงานเศรษฐกิจการคลัง
โทร. 0 2273 9020 ต่อ 3250 3423 3424 3425 3427 3429 3430 3431 และ 3444 (เฉพาะวันและเวลาราชการ)
Call Center ธนาคารกรุงไทย จำกัด (มหาชน) โทร. 0 2111 1144
วันศุกร์ที่ 29 มกราคม 2564
การประชุมคณะทำงานกองทุนเพื่อการส่งเสริมการอนุรักษ์พลังงานของสำนักงานปลัดกระทรวงอุตสาหกรรม ครั้งที่ 1/2564
นายเดชา จาตุธนานันท์ ผู้ตรวจราชการกระทรวงอุตสาหกรรม เป็นประธานการประชุมคณะทำงานกองทุนเพื่อการส่งเสริมการอนุรักษ์พลังงานของสำนักงานปลัดกระทรวงอุตสาหกรรม ครั้งที่ 1/2564 ณ ห้องประชุมกองยุทธศาสตร์และแผนงาน ชั้น 6 อาคารสำนักงานปลัดกระทรวงอุตสาหกรรม
วันนี้ (29 มกราคม 2564) เวลา 10.00 น. นายเดชา จาตุธนานันท์ ผู้ตรวจราชการกระทรวงอุตสาหกรรม เป็นประธานการประชุมคณะทำงานกองทุนเพื่อการส่งเสริมการอนุรักษ์พลังงานของสำนักงานปลัดกระทรวงอุตสาหกรรม ครั้งที่ 1/2564 เพื่อพิจารณาโครงการที่จะขอรับการสนับสนุนเงินกองทุนเพื่อส่งเสริมการอนุรักษ์พลังงาน ประจำปีงบประมาณ 2564 จากสำนักงานบริหารกองทุนเพื่อส่งเสริมการอนุรักษ์พลังงาน โดยมีนายสหวัฒน์ โสภา ผู้ช่วยปลัดกระทรวงอุตสาหกรรม และคณะทำงานกองทุนฯ ร่วมประชุม ณ ห้องประชุมกองยุทธศาสตร์และแผนงาน ชั้น 6 อาคารสำนักงานปลัดกระทรวงอุตสาหกรรม
วันศุกร์ที่ 29 มกราคม 2564
ปฏิบัติการอีคอมเมิร์ซแห่งชาติ ยกระดับการค้าออนไลน์
วันศุกร์ที 29 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าแผนปฏิบัติการอีคอมเมิร์ซแห่งชาติ ปี 2564 – 2565 ขับเคลื่อนการค้าออนไลน์ซึ่งเหมาะกับวีถีชีวิตแบบ New Normal ด้วย 4 ยุทธศาสตร์ ได้แก่ พัฒนาแพลตฟอร์มตลาดออนไลน์ พัฒนาสภาพแวดล้อมให้เอื้อต่อการเติบโตของการค้าออนไลน์ สร้างความเชื่อมั่นในธุรกรรมพาณิชย์อิเล็กทรอนิกส์ และพัฒนาผู้ประกอบการไทยให้ใช้ประโยชน์จากธุรกิจพาณิชย์อิเล็กทรอนิกส์ได้ โดยดำเนินการควบคู่กับการผลักดันการค้าออนไลน์ในรูปแบบต่างๆ เช่น ปั้นเด็ก Gen Z to be CEO พัฒนาตลาดสดและร้านธงฟ้าขายสินค้าผ่านออนไลน์ สร้างยี่ปั้วออนไลน์ ดันสินค้า SME ไทยสู่ตลาดต่างประเทศ เป็นต้น โดยตั้งเป้าหมายสร้างรายได้ 5.35 ล้านล้านบาท ภายในปี 2565
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 29 มกราคม 2564
รมว.วธ.กล่าวแสดงความยินดีและให้โอวาทแก่ข้าราชการใหม่สังกัดกระทรวงวัฒนธรรม ในการฝึกอบรม หลักสูตรพัฒนาศักยภาพการเป็นข้าราชการที่ดีรุ่นที่ ๑
รมว.วธ.กล่าวแสดงความยินดีและให้โอวาทแก่ข้าราชการใหม่สังกัดกระทรวงวัฒนธรรม ในการฝึกอบรม หลักสูตรพัฒนาศักยภาพการเป็นข้าราชการที่ดีรุ่นที่ ๑ ประจำปีงบประมาณ พ.ศ.๒๕๖๔ ผ่านระบบ Zoom Video Conference
วันที่ ๒๙ มกราคม ๒๕๖๔ ณ ห้องประชุม ๒ ชั้น ๘ กระทรวงวัฒนธรรม นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวแสดงความยินดีและให้โอวาทแก่ข้าราชการใหม่สังกัดกระทรวงวัฒนธรรม ในการฝึกอบรม หลักสูตรพัฒนาศักยภาพการเป็นข้าราชการที่ดีรุ่นที่ ๑ ประจำปีงบประมาณ พ.ศ.๒๕๖๔ ผ่านระบบ Zoom Video Conference โดยมีนางยุพา ทวีวัฒนะกิจบวร ปลัดกระทรวงวัฒนธรรม ข้าราชการ เจ้าหน้าที่ที่เกี่ยวข้องและข้าราชการบรรจุใหม่สังกัดกระทรวงวัฒนธรรมร่วมรับฟัง
วันศุกร์ที่ 29 มกราคม 2564
​รัฐบาลจัดหาวัคซีนโควิด-19 อย่างมีประสิทธิภาพ
วันอังคารที่ 26 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดหาวัคซีนโควิด-19 ให้แก่ประชาชนอย่างรอบคอบโดยใช้เหตุผลทางสาธารณสุข โดยมีคณะกรรมการวัคซีนแห่งชาติซึ่งประกอบด้วยบุคลากรทางการแพทย์และสาธารณสุขที่มีความรู้ความชำนาญ ร่วมกันประเมินสถานการณ์มาตั้งแต่ช่วงปี 2563 จากการคำนวณ ประเทศไทยมีประชากร 66 ล้านคน รับวัคซีนคนละ 2 โดส รวมประมาณ 130 ล้านโดส เพื่อดูแลประชาชนอย่างมีประสิทธิภาพ เบื้องต้นจึงได้จัดหาวัคซีน 70 ล้านโดสให้แก่กลุ่มที่มีความจำเป็นเร่งด่วนก่อน เช่น ผู้มีความเสี่ยงเป็นโรคแทรกซ้อน และบุคลากรทางการแพทย์ จากนั้นจึงให้บริษัทในไทยที่มีศักยภาพรับการถ่ายทอดเทคโนโลยี และผลิตวัคซีนใช้เองภายในประเทศได้ ราว 200 ล้านโดสต่อปี
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี